**PROTOCOL DE COLABORARE privind derularea proiectului *„PROGRAMUL BIOMOTRIC”***

**ANEXA nr.1**

**DESCRIEREA PROIECTULUI**

**PROIECTUL: Programul ”BIOMOTRIC”**

***SISTEMUL INFORMATIC INTEGRAT PENTRU CERCETAREA PARAMENTRILOR DE BIOMOTRICITATE ÎN POPULAȚIA TÂNĂRĂ DIN ROMÂNIA***

**COORDONATORUL PROIECTULUI:**

**Ministerul Tineretului și Sportului**

**prin**

***Institutul Național de Cercetare pentru Sport (I.N.C.S.)***

**OBIECTIVUL PROIECTULUI**

Programul BIOMOTRIC are ca principal obiectiv monitorizarea, pe termen lung, a unui set de parametrii antropometrici și de biomotricitate, la nivel național, prin implementarea unei platforme informatice care conectează profesorii de educație fizică din toate unitățile de învăţământ preuniversitar din România: PLATFORMA DE BIOMOTRICITATE.

**SCOPURILE PROIECTULUI**

Prin atingerea obiectivului, I.N.C.S. va putea determina cu precizie și va putea comunica partenerilor săi instituționali, o serie de date de interes național privind starea de sănătate fizică a populației scolare din România și perspectivele de evoluție a performanței sportive și, în general, a performanței umane. Scopurile generale ale Proiectului sunt de a:

1. îmbunătăți starea generală de sănătate a populației – prevenția bolilor sedentarismului la populația tânără;
2. crește prin sport prevenția afecțiunilor generale;
3. crește potențialul de performanță fizică;
4. contribui la creșterea calității selecției pentru sportul de performanță;
5. contribui la creșterea calității selecției pentru profesii care implică efort și rezistență fizică.

**IMPLEMENTARE ȘI OPERARE**

Obiectivul Programului BIOMOTRIC se realizează prin utilizarea platformei informatice integrate (PLATFORMA BIOMOTRIC).

1. ***IMPLEMENTAREA PROIECTULUI BIOMOTRIC ÎN UNITĂȚILE DE ÎNVĂȚĂMÂNT PREUNIVERSITAR***

I.N.C.S. deschide Platforma Biomotric către unităţile de invatamant preuniversitar, pentru colectarea a 20 de parametri de biomotrie, în cadrul testelor sportive prevăzute prin programa de studii.

Stocarea acestor parametrii individuali în PLATFORMA DE BIOMOTRICITATE, urmată de interpretarea științifică a acestora de către I.N.C.S., furnizează rezultatul principal al Proiectului: ANUARUL DE BIOMOTRICITATE.

Pentru implementarea proiectului sunt necesare:

1. Asigurarea achizițiilor de date în școli, urmând protocoalele comunicate profesorilor de educație fizică prin tutorialele platformei. Colectarea datelor se face prin intermediul Platformei BIOMOTRIC.
2. În conformitate cu prevederile din Protocolul de colaborare, I.N.C.S. va asigura respectarea prevederilor legii nr. 677/2001 privind prelucrarea datelor cu caracter personal astfel:
   1. Postarea, prin site-urile M.E.N.C.S., M.T.S. și I.N.C.S. și ale instituțiilor partenere, a informării asupra prelucrării datelor prin programul BIOMOTRIC;
   2. Afișarea publică, la avizierele unităţilor de învăţământ partenere, a notificării și informării atât a elevilor cât și a părinților sau a tutorilor legal instituiți ai acestora, asupra prelucrării datelor cu caracter personal ale elevilor, prin programul BIOMOTRIC, menționând dreptul acestora de a refuza sau anula acceptul lor privind această prelucrare;
   3. Solicitarea elevilor majori, respectiv a părinților sau a tutorilor legal instituiți pentru elevii minori, de a semna acordul informat pentru prelucrarea datelor cu caracter personal în cadrul programului BIOMOTRIC, INCS punând la dispoziția profesorilor de educație fizică formularele necesare. Arhivarea acestei documentații se va realiza de către INCS.
   4. Împuternicirea expresă a profesorilor de educație fizică, de către I.N.C.S., în calitate de operator autorizat, de a opera date cu caracter personal în cadrul proiectului BIOMOTRIC.

**OPERAREA PROIECTULUI**

Presupune repetarea semestrială a achizițiilor de date.

Prin operarea centralizată la nivelul I.N.C.S. a datelor achiziționate, se obțin **rezultatele proiectului.**

**PLANUL DE IMPLEMENTARE:**

**Faza I – PILOT** – Implementarea Programului BIOMOTRIC la nivelul unei unităţi de învăţământ pentru fiecare judeţ, în anul şcolar 2016-2017.

|  |  |
| --- | --- |
| **14.04.2016** | - agrearea bateriei de teste privind masurătorile si testările biomotrice care să  vizeze următoarele calităţi: mobilitatea, echilibru, viteza, forţa şi rezistenţa; |
| **26.05.2016** | - finalizarea componentei de achiziţie date |
| **09.06.2016** | - testarea platformei (modulul de achiziţie date) şi a disponibilităţii serviciilor; |
| **21.07.2016** | - finalizarea modulelor privind prelucrările statistice; |
| **25.08.2016** | - obţinerea aprobărilor de către I.N.C.S. în conformitate cu Legea nr. 677/2001  privind prelucrarea datelor cu caracter personal**;** |
| **15.09.2016** | - implementarea Programului BIOMOTRIC în câte o unitate de învăţământ din  fiecare judeţ. |
| **20.10.2016** | - finalizarea primei testări semestriale din cadrul Programului BIOMOTRIC; |
| **10.11.2016** | - finalizarea prelucrărilor statistice şi publicarea acestora în cadrul Platformei  BIOMOTRIC; |
| **08.06.2017** | - finalizarea celei de a doua etape de testare din cadrul Programului BIOMOTRIC; |
| **22.06.2017** | - finalizarea prelucrărilor statistice, care vizează pe lângă etapa de testare şi  evoluţia anuală. |

**Faza II –Extinderea „Platformei BIOMOTRIC”** la nivelul tuturor unităţilor de învăţământ preuniversitar, clasele P-XII.

* **15.09.2017** - implementarea Programului BIOMOTRIC la nivelul tuturor unităţilor de învăţământ preuniversitar.

Operarea proiectului în standardele maxime de performanță: începând cu anul școlar 2017-2018, operarea fiind ritmică, an de an, pe durată nedeterminată.

**POPULAȚIA ȚINTĂ A PROIECTULUI**

Populația țintă a proiectului, conform obiectivului său, o reprezintă toată populația școlarizată în România, începând cu clasa pregătitoare până la finalul învățământului liceal.

Este esențială această bază largă de cercetare, întrucât datele de biomotricitate sunt relevante în studiul evoluției lor:

* în perioada de creștere și formare a ficărei persoane în parte;
* în comunități extinse, analizate pe grupe de vârstă și sex;
* în dinamică geografică;
* în condițiile evaluării tipurilor de activități sportive practicate în populație;
* în raport cu factori sociali și de mediu.

Prin urmare, se estimează o populație țintă variind ușor în jurul cifrei de 2,5 milioane de persoane, din toate regiunile geografice, toate mediile de viață și toate categoriile sociale, cu vârste cuprinse între 7 și 18 ani.

**REZULTATELE PROIECTULUI**

Rezultate directe:

1. Anuarul de Biomotricitate;
2. Rapoartele specializate ale PLATFORMA DE BIOMOTRICITATE;
3. Creșterea gradului de specializare a profesorilor de educație fizică;
4. Optimizarea informatizării relațiilor interinstituționale în domeniul sportului.

Rezultate indirecte:

1. Creșterea calității practicării sportului școlar;
2. Prevenția afecțiunilor provocate de sedentarism;
3. Prin compomenta de studiu al performanței umane, creșterea gradului de orinetare profesională către profesii solicitante fizic;
4. Stimularea sportului în comunitățile locale